Äriplaani koostamise koolitus 30.05 ja 06.06.2019 | Vomentaga
Äriplaani koostamise koolitus 30.05 ja 06.06.2019
Lääne-Harju Koostöökogu meetmest 1.2 "Tooted ja teenused" ettevõtluse arendamiseks tehtavate investeeringute jaoks toetuse taotlemisel on üheks nõutavaks dokumendiks äriplaan. Lisaks on äriplaani olemasolu nõutav mitmete teiste toetuste ja laenude taotlemisel. Ent hoolimata sellest, kas teil on toetuste ja laenude järele vajadus, on ettevõtlusvaldkonnas oma tegevuste läbimõtlemine ja tegevusplaani olemasolu väga vajalik.
Kutsume Lääne-Harju Koostöökogu piirkonna väikeettevõtjaid äriplaani koostamise koolitusele. Koolitus toimub Paekalda Puhkekeskuse Paadikuuri saalis kahel järjestikusel neljapäeval 30.05 ja 06.06.2019 kell 12.30-18.00
12.30 kogunemine, tervituskohv ja –amps
13.00-14.30 äriplaan kui hindamise mudel. Äriplaani struktuur, äriplaani koostamise põhimõtted ja stiil. Enamlevinud vead äriplaanis.
14.45-16.15 Äriidee ja ärimudel – mis, kellele, kuidas, miks? Toode/teenus. Tootmis- või teenindusprotsess, selle kirjeldus äriplaanis. Vajaminevad ressursid.
16.15-16.30 paus
16.30-18.00 Äriidee jätkusuutlikkuse hindamine – jätkuvus, võimekus ning realistlikkus. Meeskonna kompetents. Finantsprognoosid kui komistuskivi.
13.00-14.30 Turg ja kliendid, nõudluse olemasolu. Konkurentsiolukord, konkurentsieelised. Konkurentide tugevused ja nõrkused.
14.45-16.15 Takistused ja ohud – riskid, riskide maandamine. SWOT-analüüs ja riskianalüüs.
16.30-18.00 Tagasiside kodutöödele: nõustamine ja konsultatsioon
Kahe koolituse vahel koostavad osalejad individuaalse kodutöö, mille kohta koolitaja annab igale osalejale isikliku tagasiside. Koolitusel osalejad saavad tunnistused, mille eelduseks on osalemine kontakttundides (100%) ning iseseisva töö esitamine.
Koolitaja on Inga Kalvist, kes on teinud ettevõtlusega alustamise ja äriplaani koostamise koolitusi Eesti Töötukassa, Tartu Kutsehariduskeskuse, Tartu Rahvaülikooli, Pärnu Kutsehariduskeskuse ja eraettevõtete tellimusel. Lisaks on Inga Kalvist ettevõtlusmeetme hindaja eksperdina kahes LEADER tegevusgrupis: Valgamaa Partnerluskogus ja Mulgimaa Arenduskojas, seega oskab ta anda nippe ja soovitusi ka hindamiskomisjoni vaatenurgast.
Koolitus on osalejatele tasuta, kuid palume ennast eelnevalt registreerida allpool oleval veebivormil. Registreerimine on avatud kuni 20.05.2019.
Sugu ja vanus *
Andmeid kogutakse statistilisel eesmärgil
Mitu aastat olete ettevõtlusega tegelenud? *
Kirjeldage oma kogemust äriplaanidega, nt kas olete kunagi teinud/teil on hetkel olemas äriplaan? *
Missugused on teie ootused koolitusele, missugusi teadmisi/oskusi ja mis eesmärgil soovite omandada? *
Toitlustuse erisoov
20.03.2019 Avatud talude päeva tutvustav piirkondlik infopäev 05.03.2019 Vaata
06.03.2019 Lääne-Harjumaa kogukondade koostööõhtu Keila-Joa lossis 06.03.2019 13.02.2019 Vaata
27.02.2019 2019 avatud talude päeva esimene infoseminar 01.03.2019 Vaata